2020 m. LFF I lyga

**2020 m. LFF I lyga** – antrosios pakopos futbolo pirmenybės, vykusios Lietuvoje 2020 m. birželį–spalį. Pirmenybių pradžia buvo numatyta kovo 21 dieną, bet dėl kilusios COVID-19 viruso pandemijos pradžia buvo nukelta ir 1-asis turas įvyko tik birželio 5 d. Dėl uždelstos sezono pradžios pirmenybių trukmė sutrumpinta – jos vyko 1,5 rato sistema: po pirmojo rato dalyviai buvo padalinti į dvi grupes, o antrasis ratas vyko tik tarp savo grupės komandų.

## Pasirengimas
### Atidėjimas dėl pandemijos

2020 m. kovo 12 d. LFF pranešė, kad dėl kilusios COVID-19 viruso pandemijos nukeliamos pirmojo turo rungtynės. Nuo kovo 12 d. visi vieši renginiai tiek uždarose, tiek atvirose erdvėse sustabdyti dvejoms savaitėms. Visi LFF vykdomi ir kuruojami renginiai bei varžybos yra stabdomi iki kovo 27 d. Kovo 27 d. karantinas pratęstas iki balandžio 13 d. Balandžio 10 d. buvo aišku, kad karantinas bus pratęstas toliau, todėl nuotoliniu būdu vykusiame susirinkime nutarta kad I lygos varžybos startuotų praėjus ne mažiau 3 savaitėms po karantino pabaigos.

Gegužės pradžioje, mažėjant viruso grėsmei, vyriausybė ėmė mažinti apribojimus. Gegužės 7 d. LFF pateikė prašymą leisti atnaujinti futbolo varžybas. Gegužės 13 d. vyriausybė leido atnaujinti aukšto meistriškumo sporto čempionatus nuo gegužės 30 d. Iš pradžių rungtynes vyks be žiūrovų; vėliau, iki birželio 15 dienos, bus prašoma Vyriausybės leidimo organizuoti rungtynes su 10% žmonių nuo stadiono talpos, o po birželio 15 d. – su 20% žmonių nuo stadiono talpos, užtikrinant 10 kvadratinių metrų plotą vienam žmogui bei 2 metrų atstumą tarp jų. Lietuvos futbolo klubų sąjungos nariai nuotoliniu būdu posėdyje balsavo už I lygos starto datą. Dauguma posėdžio dalyvių – 7 klubai – pasisakė už sezono pradžią birželio 5-6 dienomis.

### Formato keitimas dėl pandemijos

Balandį besitęsiant COVID-19 pandemijai buvo aišku, kad I lygos formatą teks keisti. Balandžio 10 d. nuotoliniu būdu vykusiame susirinkime balsuojant didžioji dauguma pasisakė už pusantro rato sistemą: I rate komandos po kartą sužaistų tarpusavyje, o toliau atskirai rungtyniautų 1–8 ir 9–14 vietas užimančios ekipos. Sezoną norima pabaigti iki lapkričio ir atsisakant ilgesnės vasaros pertraukos. Vėliau (gegužės 22 d.) buvo patikslinta kad visi I rate iškovoti taškai bus užskaitomi II etape. 1-8 komandų grupės komandos galutinėje rikiuotėje nekris žemiau 8 vietos, o 9-14 komandų grupės komandos nepakils aukščiau 9 vietos. Pirmos keturios komandos iškovos teisę kilti į A lygą sekančiame sezone, o kuriai nors atsisakius, tik komandos užėmusios ne žemesnę nei 8-ą vietą turės teisę pateikti prašymus kilti į A lygą.

### Licencijos

Kvietimas teikti licencijas paskelbtas 2019 m. lapkričio 22 d., kviečiant registruotis iki gruodžio 15 d. 2019 m. gruodį paraiškas pateikė: Kėdainių „Nevėžis“, „Jonava“, FA „Šiauliai“, Kretingos „Minija“, „Radviliškis“, Mažeikių „Atmosfera“, Plikių „Sakuona“, Panevėžio „Aukštaitija“, „Kupiškis“, BFA Vilnius, „Riteriai B“, Žalgiris B“, „Sūduva B“, „Kauno Žalgiris B“.

2020 m. sausio 13 d. sąrašas buvo patikslintas: FK Palanga ir FC Hegelmann Litauen atsiėmė paraiškas dalyvauti A lygoje, ir pateikė prašymus dalyvauti I lygoje; Plikių „Sakuona“ atsiėmė prašymą dalyvauti I lygoje; Panevėžys B prisijungė prie I lygos licencijų siekiančių klubų ir dalyvauja licencijavimosi procese. Prie pradinių pareiškėjų prisijungė „Dainava“, „Džiugas“ ir „Vilniaus Vytis“.

I etape po LFF Licencijavimo komiteto posėdžio 2020 m. vasario 19 d. licencijos suteiktos: Telšių „Džiugui“, Alytaus „Dainavai“, Šiaulių FA „Šiauliams“, Kauno „Hegelmann Litauen“, Vilniaus „BFA“, Mažeikių „Atmosferai“, Kretingos „Minijai“, Jonavos „Jonavai“, Žalgiris B, Riteriai B, Panevėžys B, Kauno Žalgiris B, Sūduva B.

Pateiktos apeliacijos LFF Apeliacinio licencijavimo komiteto posėdyje buvo svarstomos vasario 25 d.
* VšĮ „Sporto perspektyvos“ (FK Nevėžis) apeliacija patenkinta ir klubui išduota 2020 m. sezono LFF I lygos licencija;
* VšĮ „Vilniaus Vyčio“ (Vilniaus Vytis) apeliacija svarstyta, tačiau nepatenkinta dėl neįgyvendintų privalomų finansinių, infrastruktūros ir personalo kriterijų, taip pat dėl išskirtinai šiurkščių dokumentacijos teikimo terminų pažeidimų.
* Klaipėdos „Atlantas“, FK Palanga ir FK Kupiškis klubų galimybė dalyvauti atmesta dėl galiojančio nuosprendžio ištremti šiuos klubus i II lygą.

Netrukus, vasario 26 d. patvirtintas lygos dalyvių sąrašas. Galutinis 14 komandų sąrašas paskelbtas gegužės 25 d. Nutarta kad I lygoje nebus daubiau nei 4 dublerių komandų, tad Sūduva B išbraukta iš dalyvių sąrašo. „Vyčiui“ leista žaisti I lygoje, tačiau su pritaikyta nuobauda -3 taškai.

## Komandos

2020 m. vasario 11 d. Lietuvos futbolo Drausmės komitetas dėl manipuliavimo rezultatais priėmė sprendimą pašalinti „Kupiškis“ iš I LFF lygos, pritaikyti jam sankcijas ir perkelti jį į žemesnę lygą (II lygą). Nubausti penki ekipos žaidėjai, kuriems buvo skirtas draudimas dalyvauti bet kokioje su futbolu susijusioje veikloje iki 6 mėnesių bei piniginės baudos nuo 1000 iki 2000 eurų. Baudas už žaidėjų padarytus pažeidimus gaus ir klubas, kurios sieks nuo 1000 iki 2000 eurų už pažeidimą. Vienam iš žaidėjų FIFA skyrė diskvalifikaciją 6 mėnesiams nuo bet kokios su futbolu susijusios veiklos.

2020 m. LFF A lygoje dalyvavo 6 komandoms, todėl nė viena komanda neturėjo iškristi į LFF I lygos pirmenybes, o iš LFF I lygos į LFF A lygą turėjo pereiti LFF I lygoje pirmas keturias vietas užėmusios komandos, išskyrus B komandas. Nutarta, kad LFF I lygoje gali žaisti ne daugiau kaip 4 dublerinės LFF A lygos komandos. Klubo, neturinčio LFF I lygos licencijos, motyvuotu prašymu LFF Vykdomasis komitetas galėjo suteikti tokiam klubui teisę dalyvauti I lygos čempionate, tačiau klubui būtų skiriama bent 3 taškų atėmimo sankcija.

LFF I lygos pirmenybių rungtynes privalo filmuoti klubas-šeimininkas su profesionalia filmavimo priemone bei užtikrinant filmavimo priemonės stabilumą. Ne vėliau kaip per 3 dienas nuo atitinkamų Rungtynių vykdymo dienos filmuotų rungtynių įrašą klubas privalo pateikti LFF varžybų ir renginių vykdymo skyriui. Klubas, pažeidęs šiuos reikalavimus, yra baudžiamas bauda iki 2000 eurų. Klubas, pažeidęs šiuos reikalavimus, kai yra duomenų, jog atitinkamos Rungtynės galėjo būti sutartos, yra baudžiamas ne mažesne kaip 8000 eurų bauda.

Praėjusiame sezone teisę kilti į A lygą iškovojo ir „Džiugas“, tačiau liko žaisti I lygoje. Praėjusiame sezone tarp paskutinių keturių vietų buvo ir „Žalgiris B“ bei „Atmosfera“, tačiau liko žaisti I lygoje. Iš viso 2020 m. I lygoje žaidė 14 komandų.

## Rezultatai

„Vilniaus Vytis“ pradėjo pirmenybes su -3 taškais, kurie buvo paskirti už licencijavimosi proceso pažeidimus. „Riteriams B“ buvo užskaityti du techniniai pralaimėjimai už tai kad rungtynėse žaidė po keturis žaidėjus iš pagrindinės „Riterių“ komandos, kai leistina tik du. „Riteriai B“ buvo laimėję šias rungtynes prieš „Jonavą“ 5-1 ir „Nevėžį“ 3-2. „Riteriams B“ taip pat užskaitytas techninis pralaimėjimas prieš „Žalgiris B“, kurias „Riteriai B“ buvo laimėję 4-3, ir prieš BFA, kurias „Riteriai B“ buvo laimėję 3-0.

### I etapas

|}
* 1 Lyga 2020 Regular Season (Soccerway.com)

### II etapas

Antrasis etapas prasidėjo 2020 m. rugsėjo 11 d.

#### I finalas

Likus sužaisti paskutinį turą „Nevėžis“ turėjo dviejų taškų persvarą prieš „Hegelmann Litauen“. Tai reiškė, kad kauniečiai, jeigu įveiktų varžovus „Šiauliai“, o kėdainiečiai sužaistų lygiosomis su „Jonava“, turėtų po lygiai taškų ir būtų žaidžiamos auksinės rungtynės. Tačiau „Nevėžis“ iškovojo pergalę ir nepaliko vilčių varžovams, kurie nuo nugalėtojų atsiliko 2 taškais. „Nevėžis“ I lygos nugalėtojais tapo pirmą kartą klubo istorijoje. Keturios pirmosios komandos iškovojo teisę sportiniu pagrindu kilti į 2021 m. A lyga.

|}
* I lyga 2020 1–8 vietos (Lietuvosfutbolas.lt, 2021-01-27)
* 1 Lyga 2020 Promotion Round (Soccerway.com)

#### II finalas

Dvi paskutines vietas užėmusios komandos turėtų iškristi iš I lygos.

|}
* I lyga 2020 9–14 vietos (Lietuvosfutbolas.lt, 2021-01-27)
* 1 Lyga 2020 Relegation Round (Soccerway.com)

### Žaidėjai
#### Snaiperiai

3 įvarčiai per rungtynes:

#### Geriausi žaidėjai

Pirmą kartą buvo surengti Lietuvos futbolo I lygos sezono geriausiųjų rinkimai. Aštuoniose kategorijose balsavo I lygos klubų vadovai, treneriai, komandų kapitonai, taip pat Lietuvos futbolo federacijos atstovai.

### Lygos rinktinė

Oficialiame I lygos portale buvo paskelbta simbolinė lygos rinktinė:

## Šaltiniai

## Nuorodos
* Lietuvosfutbolas.lt (2021-01-25)
* Pirmalyga.lt (2020-11-21)